מה המוצר של Audioburst?
פלטפורמת חיפוש קולית שיכולה למצוא קטעי אודיו באמצעות חיפוש טקסט פשוט וסטנדרטי
עם ההתרחבות המרשימה מאוד של עולם הפודקאסטים בשנים האחרונות, תוכן האודיו נמצא בצמיחה מתמדת, אבל עדיין קשה למצוא נושאים או רגעים ספציפיים שמעניינים אתכם. מה אם הייתם יכולים פשוט לחפש את התוכן שמעניין אתכם באותו הרגע דרך מיליוני שעות תוכן אודיו, ממש כמו שאתם עושים עם דפי אינטרנט בגוגל? חברת Audioburst, אשר מפתחת פלטפורמת חיפוש קולית שיכולה למצוא קטעי אודיו באמצעות חיפוש טקסט פשוט וסטנדרטי, מודיעה היום (ב') על השלמת סבב גיוס בגובה 14.4 מיליון דולר, בהובלת Samsung Ventures, ובהשתתפות Nippon Broadcasting, המחזיקה את תחנות הרדיו המסחרי הגדולות ביותר ביפן.
פלטפורמת Audioburst היא פלטפורמת חיפוש קולית המאפשרת איתור קטעי אודיו באמצעות חיפוש טקסט רגיל.